২০১৬ আইসিসি বিশ্ব টুয়েন্টি২০ ফাইনাল
এ জয়ের ফলে ওয়েস্ট ইন্ডিজ চতুর্থ আইসিসি বিশ্ব চ্যাম্পিয়নশীপ জয় করে। এর পূর্বে তারা ১৯৭৫ ও ১৯৭৯ সালের ক্রিকেট বিশ্বকাপ এবং ২০১২ সালের বিশ্ব টুয়েন্টি২০ শিরোপা লাভ করেছিল। এছাড়াও প্রথম দল হিসেবে দুইবার পুরুষদের বিশ্ব টুয়েন্টি২০ এবং প্রথমবারের মতো একই দিনে পুরুষ ও মহিলাদের প্রতিযোগিতার শিরোপা জয়ের বিরল সৌভাগ্য অর্জন করে।
কার্লোস ব্রাদওয়েট
ভারতে অনুষ্ঠিত ২০১৬ সালের আইসিসি বিশ্ব টুয়েন্টি২০ প্রতিযোগিতায় ওয়েস্ট ইন্ডিজ ক্রিকেট দলের অন্যতম সদস্য মনোনীত হন। চূড়ান্ত খেলায় ইংল্যান্ডের বিপক্ষে জয়ের জন্য শেষ ওভারে ১৯ রানের দরকার পড়লে প্রথম চার বলে চারটি ছক্কা হাঁকিয়ে দলের জয় নিশ্চিত করেন। এরফলে ওয়েস্ট ইন্ডিজ চার উইকেটের ব্যবধানে জয় পায় ও দ্বিতীয়বারের মতো শিরোপা জয় করে। এছাড়াও, প্রথম ওয়েস্ট ইন্ডিয়ান হিসেবে টুয়েন্টি২০ আন্তর্জাতিকে ধারাবাহিকভাবে চারটি ছক্কা হাঁকান।